राज ठाकरे आ बाला साहेब ठाकरे के मुह पे एगो असल मराठी के हवे ई प्रहार !
कहले की गर्व बाटे मराठी होखला पे लेकिन मुंबई पे पूरा भारत के बा अधिकार !!
जी सचिन तेंदुलकर ( उनका बारे में रउवा हेजुगा जान सकेनी
) जब कालहु राज ठाकरे से उनका घरे लता मगेश्कर के संगे भेट करे गईल रहले ता लोग बहुत कुछ सवाल उठावल लेकिन वोह सब सवालन के जवाब सचिन अपना आज के जवाब से दे देहलन और साथ साथ में ई भी कह देहलन की मुंबई पे पूरा भारत के अधिकार बाटे |
असल में ई बात उठल जब सचिन तेंदुलकर आपन २० साल क्रिकेट में १५ नवम्बर के पूरा करत बाडन आ ओकरा सिलसिला में एगो कार्यक्रम रहल आ वोह में ऊ हिस्सा लेबे खातिर गईल रहलन आ ओजुगा जब उनका से मराठी मानुष के मुद्दा पे सवाल कईल गईल ता उनकर जवाब का रहल ई हम रउवा सब के भोजपुरी में लिख के बतावत बानी |
मुंबई पूरा भारत के हवे , हम मराठी हई और हमरा मराठी होखला पे गर्व बाटे लेकिन मुंबई पूरा भारत के हवे !!
जी ई बयान तब आईल बाटे जब बड़ बड़ फिल्म स्टार ( मराठी ) , कलाकार ( मराठी ) , साहित्याकार ( मराठी ) , राजनितिकार ( मराठी ) लोग के यह मुद्दा पे कुछ बोले लजात रहे , भाग जात रहे आ ना ता मजबूरी में आ हो सके ता शौखे ऊ लोग राज ठाकरे आ बाल साहेब ठाकरे के सहयोग देत रहे | लेकिन केहू के हिम्मत ना पडल की ऊ लोग पूरा भारत के सहयोग करे एह राज ठाकरे आ बाला साहेब ठाकरे के फरमान के आगे लेकिन सचिन वोह सब चीजन के मिथक तोड़ के आज एह बात के दिखा देहले की ऊ एगो महान खिलाडी ही ना बल्कि एगो महान व्यक्तित्वा वाला भारतीय और मराठी भी हवन |
आज देश के अइसन लोगन के जरुरत बाटे जे हर क्षेत्र में भारत के नाम रोशन करत बाटे आ ई वोह लोगन के मुह पे तमाचा बाटे जे जोड़े खातिर ता एह समाज में बाटे लेकिन ऊ जोड़े के नाम पे जनता के तोडे के काम करत बाटे |
धन्या बाड़े सचिन धन्य बी ऊ माई जवन सचिन लेखा लाल पैदा कईले बिया आ धन्य बाटे ऊ मराठी समाज जवन सचिन लेखा सपूत के सवार के हेतना बढ़िया करे खातिर तैयार कईले बिया | बस हमनी के अईसने सचिन के जरुरत बाटे जे राज ठाकरे , बाला साहेब ठाकरे जैसन लोगन के मुह पे जोरदार तमाचा मारे काहे की राज ठाकरे आ बाला साहेब ठाकरे लेखा लोग क्षेत्र के नाम पे लोगन के मारत - पीटत बाड़े आ देश के एकता , संप्रुभता और अखण्डता खातिर काल बाड़े |
जय भोजपुरी
====================
समाचार के स्रोत हेजुगा बा !
====================
bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva unk bho_Deva unk